CELEX: 62010CJ0379
Language: mt
Date: 2011-11-24 00:00:00
Title: Sentenza tal-Qorti tal-Ġustizzja (it-Tielet Awla) tal-24 ta' Novembru 2011. # Il-Kummissjoni Ewropea vs ir-Repubblika Taljana. # Nuqqas ta' Stat li jwettaq obbligu - Prinċipju ġenerali ta' responsabbiltà tal-Istati Membri għal ksur tad-dritt tal-Unjoni minn waħda mill-qrati tal-aħħar istanza tagħhom - Esklużjoni ta' kull responsabbiltà tal-Istat li tirriżulta minn interpretazzjoni tar-regoli ta' dritt jew minn evalwazzjoni ta' elementi ta' fatt u ta' provi mwettqa minn qorti tal-aħħar istanza - Limitazzjoni, mil-leġiżlatur nazzjonali, tar-responsabbiltà tal-Istat għall-każijiet ta' frodi jew ta' nuqqas serju mwettaq minn tali qorti. # Kawża C-379/10.

Sentenza tal-Qorti tal-Ġustizzja (It-Tielet Awla) tal-24 ta’ Novembru 2011 – Il-Kummissjoni vs L-Italja
      (Kawża C-379/10)
      “Nuqqas ta’ Stat li jwettaq obbligu – Prinċipju ġenerali ta’ responsabbiltà tal-Istati Membri għal ksur tad-dritt tal-Unjoni minn waħda mill-qrati tal-aħħar istanza
         tagħhom – Esklużjoni ta’ kull responsabbiltà tal-Istat li tirriżulta minn interpretazzjoni tar-regoli ta’ dritt jew minn evalwazzjoni
         tal-punti ta’ fatt u tal-provi mwettqa minn qorti tal-aħħar istanza – Limitazzjoni, mil-leġiżlatur nazzjonali, tar-responsabbiltà tal-Istat għall-każijiet ta’ frodi jew ta’ nuqqas serju mwettaq
         minn tali qorti”
      
      Dritt tal-Unjoni - Drittijiet mogħtija lill-individwi - Ksur minn Stat Membru - Obbligu ta’ kumpens għad-dannu kkawżat lill-individwi
         - Kundizzjonijiet f’każ ta’ ksur imputabbli lil qorti suprema - Natura manifesta tal-ksur - Leġiżlazzjoni nazzjonali li tillimita
         l-istabbiliment tar-responsabbiltà unikament għall-każijiet ta’ frodi jew ta’ nuqqas serju - Inammissibbiltà (ara l-punti
         40-42, 46, 48 u d-dispożittiv)
      
      Suġġett
      
         
               Nuqqas ta’ Stat li jwettaq obbligu - Ksur tal-prinċipju ġenerali tar-responsabbiltà tal-Istati Membri għal ksur tad-dritt
                  tal-Unjoni minn waħda mill-qrati tal-aħħar istanza tagħhom - Responsabbiltà limitata unikament għall-każijiet ta’ frodi jew
                  ta’ nuqqas serju.
               
            Dispożittiv
      
         
                  1)
               
               
                  
               
               
                  	Ir-Repubblika Taljana,
               
            
         
                   
               
               
                  
               
               
                  	–billi teskludi kull responsabbiltà tal-Istat Taljan għad-danni kkawżati fil-konfront ta’ individwi minħabba ksur tad-dritt
                     tal-Unjoni mwettaq minn qorti nazzjonali tal-aħħar istanza, meta dak il-ksur jirriżulta minn interpretazzjoni tar-regoli ta’
                     dritt jew minn evalwazzjoni tal-punti ta’ fatt u tal-provi mwettqa minn dik il-qorti, u
                  
               
            
         
                   
               
               
                  
               
               
                  	–billi tillimita dik ir-responsabbiltà unikament għall-każijiet ta’ frodi jew ta’ nuqqas serju,
               
            
         
                   
               
               
                  
               
               
                  	skont l-Artikolu 2(1) u (2) tal-liġi Nru 117 dwar il-kumpens għad-danni kkawżati fl-eżerċizzju tal-funzjonijiet ġudizzjarji
                     u r-responsabbiltà ċivili tal-ġudikanti [legge n. 117 (sul) risarcimento dei danni cagionati nell’ esercizio delle funzioni
                     giudiziarie e responsabilità civile dei magistrati], tat-13 ta’ April 1988, naqset milli twettaq l-obbligi tagħha skont il-prinċipju
                     ġenerali ta’ responsabbiltà tal-Istati Membri għal ksur tad-dritt tal-Unjoni minn waħda mill-qrati tal-aħħar istanza tagħhom.
                  
               
            
         
                  2)
               
               
                  
               
               
                  	Ir-Repubblika Taljana hija kkundannata għall-ispejjeż.